# KLINIČKI BOLNIČKI CENTAR SPLIT

21000 Split

 Spinčićeva 1

 Klasa:406-01/22-01/207

Ur.broj.2181-147-05/M.GN.-22-2

Temeljem čl.12. st.1. toč.1. al.a), a u svezi s čl.447. st.1. Zakona o javnoj nabavi ((»Narodne novine«, 120/16), a sukladno odredbama općeg akta Kliničkog bolničkog centra, Pravilnik Klasa: 003-01/17-01/11 od 18.07.2017. godine i Pravilnik o izmjenama i dopunama Klasa: 003-02/18-01/02 od 11.04.2018. godine kojim se uređuju postupci nabave roba, usluga i radova na koje se ne primjenjuju odredbe Zakona o javnoj nabavi, ovim putem Klinički bolnički centar Split svim zainteresiranim gospodarskim subjektima upućuje sljedeći

# POZIV NA DOSTAVU PONUDA

1. **OPĆI PODACI**

# Naručitelj

**-** naziv i sjedište: Klinički bolnički centar Split-Split,Spinčićeva 1

- OIB: 51401063283

* broj telefona: 021/556-111
* broj telefaxa: 021/389-563
* internetska adresa: [www.kbsplit.hr](http://www.kbsplit.hr/)
* adresa elektroničke pošte: kbcnabava@kbsplit.hr

# Osoba ili služba zadužena za komunikaciju s ponuditeljima

Komunikacija i svaka druga razmjena informacija između naručitelja i zainteresiranih gospodarskih subjekata može se obavljati poštanskom pošiljkom, telefaksom ili elektroničkom poštom na adrese naručitelja navedene gore i to isključivo na hrvatskom jeziku.

Naručitelj se obvezuje odgovoriti na zahtjeve za pojašnjenjem i dodatnim informacijama vezane uz dokumentaciju za nadmetanje isključivo na zahtjeve dostavljene poštanskom pošiljkom, telefaksom ili elektroničkom poštom.

Odgovori će se staviti na raspolaganje gospodarskim subjektima objavom na internet stranici naručitelja na hrvatskom jeziku.

# Popis gospodarskih subjekata s kojima je naručitelj u sukobu interesa u smislu odredbi Zakona o javnoj nabavi

Gospodarski subjekti u svojstvu ponuditelja, podugovaratelja odabranom ponuditelju ili člana zajednice ponuditelja s kojim Klinički bolnički centar Split ne smije sklapati ugovore o javnoj nabavi temeljem članka

80. stavak 2. točka 2. Zakona, a u svezi s člankom 76. stavkom 2. Zakona:

1. Specijalistička internistička ordinacija Dr. Stipe Jukić, Put Ruduše 5, 21230 Sinj, OIB:57750572540

1. **PODACI O PREDMETU NABAVE I UVJETI NABAVE**
2. **Evidencijski broj nabave**: 14.1.18/2022
3. **Procijenjena vrijednost predmeta nabave:** 38.859,00 kn bez PDV-a

# Naziv, opis i količina predmeta javne nabave

**Naziv, opis i količina predmeta nabave:** Održavanje i nadogradnja javne web stranice i intranet rješenja Kliničkog bolničkog centra Split

CPV oznaka iz Jedinstvenog rječnika javne nabave: Opis iz Jedinstvenog rječnika javne nabave: 72267000 Usluge održavanja i popravka programskih podrška

**Količina predmeta** Količina predmeta nabave opisana je u Troškovniku koji je u prilogu C. ovog poziva.

Ponuditelj je obvezan popuniti obrazac Troškovnika na način da ispiše sve stavke kako je predviđeno. Potpisom ovlaštene osobe ponuditelj potvrđuje vjerodostojnost Troškovnika.

Predmet nabave nije podijeljen na grupe.

Ponuditelj u obvezi ponuditi predmet nabave u cijelosti odnosno ponuda mora obuhvatiti sve iz Opisa predmeta nabave.

Ako ponuditelj dostavi ponudu koja u cijelosti ne odgovara potrebama Naručitelja određenima u Opisu predmeta nabave, ponuda će biti odbijena kao neprikladna ponuda .

**Tehničke specifikacije predmeta nabave** kao ukupnost tehničkih odredaba kojima se definiraju tražene karakteristike predmeta nabave detaljno su određene u prilogu B. ovog poziva.

# Mjesto izvršenja

Klinički bolnički centar Split, Spinčićeva 1.

# Rok, način i uvjeti plaćanja

Rok plaćanja iznosi 60 dana od dana zaprimanja računa pod uvjetom da je uspješno izvršena isporuka i primopredaja opreme koja je predmeta nabave/ugovora.

Nije predviđeno plaćanje predujma odnosno plaćanje predujma je isključeno.

# Elektronička dražba se ne provodi.

1. **Dostava ponuda u papirnatom obliku je obvezna**.

Nije dopuštena elektronička dostava ponuda.

# Navod sklapa li se ugovor o javnoj nabavi ili se ispostavlja narudžba

Na temelju provedenog postupka nabave sklapa se ugovor o nabavi.

1. **Početak pružanja usluga**: započinje teći od dana sklapanja Ugovora o javnim uslugama i traje 12 (dvanaest) mjeseci od dana sklapanja Ugovora o javnim uslugama, prema potrebama javnog naručitelja

# Kriteriji za kvalitativan odabir i kriteriji za odabir gospodarskog subjekta (uvjeti sposobnosti)

Naručitelj zadržava pravo da može prije donošenja odluke od ponuditelja koji je podnio ekonomski najpovoljniju ponudu zahtijevati da u primjerenom roku, ne kraćem od pet dana, dostavi dokumente/dokazna sredstva:

* kojima dokazuje da ne postoje osnove za isključenje propisane u toč.14.2. Poziva;
* kojima dokazuje ispunjavanje kriterija za odabir/uvjeta sposobnosti propisane u toč.15.2. Poziva.

Ako ponuditelj koji je podnio ekonomski najpovoljniju ponudu ne dostavi zahtijevano ili njima ne dokaže da ispunjava uvjete propisane ovim Pozivom, naručitelj je obvezan odbiti ponudu tog ponuditelja, te postupiti sukladno u odnosu na ponuditelja koji je podnio sljedeću najpovoljniju ponudu ili poništiti postupak javne nabave, ako postoje razlozi za poništenje.

Sve dokumente/dokazna sredstva gospodarski subjekti mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

Temeljem članka 264. stavak 4. Zakon o javnoj nabavi u slučaju postojanja sumnje u istinitost podataka dostavljenih od strane gospodarskog subjekta javni naručitelj može dostavljene podatke provjeriti kod izdavatelja dokumenta, nadležnog tijela ili treće strane koja ima saznanja o relevantnim činjenicama.

1. **KRITERIJI ZA KVALITATIVAN ODABIR GOSPODARSKOG SUBJEKTA**
	1. **Osnove za isključenje gospodarskog subjekta**
		1. Temeljem članka 251. Zakona o javnoj nabavi javni naručitelj obvezan je isključiti gospodarskog subjekta iz postupka javne nabave ako utvrdi da:
2. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:
3. sudjelovanje u zločinačkoj organizaciji, na temelju
* članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona
* članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11.,

77/11. i 143/12.)

1. korupciju, na temelju
* članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona
* članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
1. prijevaru, na temelju
* članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona
* članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
1. terorizam ili kaznena djela povezana s terorističkim aktivnostima, na temelju
* članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona
* članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
1. pranje novca ili financiranje terorizma, na temelju
* članka 98. (financiranje terorizma) i članka 265. (pranje novca) Kaznenog zakona
* članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
1. dječji rad ili druge oblike trgovanja ljudima, na temelju
* članka 106. (trgovanje ljudima) Kaznenog zakona
* članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

ili

1. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz

točke 1. podtočaka od a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU. Temeljem članka 251. stavak 2. javni naručitelj obvezan je isključiti gospodarskog subjekta u bilo kojem trenutku tijekom postupka javne nabave ako utvrdi da postoje osnove za isključenje iz članka 251.stavak 1. točka 1. i 2. Zakona.

* + 1. Temeljem članka 252. Zakona o javnoj nabavi javni naručitelj obvezan je isključiti gospodarskog subjekta iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:
1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili
2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Temeljem članka 252. stavak 2. javni naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

# Dokumenti kojima gospodarski subjekt dokazuje da ne postoje osnove za isključenje

Temeljem članka 265. stavak 1. Zakona o javnoj nabavi gospodarski subjekt ne postojanje osnove za isključenje dokazuje slijedećim dokumentima/dokaznim sredstvima:

1. izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje osnove za isključenje iz čl.251. st.1. Zakona, točka 14.1.1. Poziva,
2. potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključenje iz članka 252. stavak 1. Zakona, točka 14.1.2. Poziva,
	1. Sve dokumente kojima se dokazuje da ne postoje osnove za isključenje gospodarski subjekti mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.
3. **KRITERIJI ZA ODABIR GOSPODARSKOG SUBJEKTA**
	1. **Kriteriji za odabir gospodarskog subjekta (uvjeti sposobnosti)**

Temeljem članka 256. Zakona o javnoj nabavi u ovom postupku javne nabave kao kriterij za odabir gospodarskog subjekta, uvjet sposobnosti, određena je:

* + 1. sposobnost za obavljanje profesionalne djelatnosti
		2. tehnička i stručna sposobnost

# Dokumenti kojima gospodarski subjekt dokazuje uvjete sposobnosti

Temeljem članka 266. Zakona o javnoj nabavi gospodarski subjekt ispunjavanje uvjeta sposobnosti za obavljanje profesionalne djelatnosti dokazuje slijedećim dokumentima/dokaznim sredstvima:

* + 1. izvatkom iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana;

Sve dokumente kojima se dokazuje da ne postoje osnove za isključenje gospodarski subjekti mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

1. **VRSTA, SREDSTVO I UVJETI JAMSTVA**
	1. Jamstvo za ozbiljnost ponude

Ponuditelj je obvezan uz ponudu dostaviti jamstvo za ozbiljnost ponude u iznosu 1.000,00 kn s rokom trajanja koji ne smije biti kraći od roka valjanosti ponude plus 15 dana respiro rok.

Kao jamstvo ponuditelji mogu dostaviti jedan od slijedećih instrumenata:

* bankovno jamstvo plativo bez prigovora na prvi poziv korisnika – KBC Split, izvornik,
* novčani polog na žiro račun žiro-račun Ministarstvo financija, Državna riznica, broj računa: IBAN: HR 12 1001 0051 8630 00160; model: 64, poziv na broj: 9725-26418-2022207, opis plaćanja: Novčani polog - jamstvo za ponudu jamstvo za ugovor Održavanje i nadogradnja WEB stranice + Intranet

Ponuditelj gubi pravo na povrat jamstva u slučaju:

* odustajanja od svoje ponude u roku njezine valjanosti,
* neprihvaćanja ispravka računske pogreške,
* odbijanja potpisivanja ugovora o javnoj nabavi,
* nedostavljanja jamstva za uredno ispunjenje ugovora.
	1. Jamstvo za uredno ispunjenje ugovora

Odabrani ponuditelj obvezan je prilikom potpisa ugovora o javnoj nabavi dostaviti jamstvo za uredno ispunjenje ugovora za slučaj povrede ugovornih obveza na iznos od 10% ugovorene vrijednosti bez PDV-a s rokom valjanosti koji ne smije biti kraći od ugovorenog jamstvenog roka plus 15 dana respiro rok.

Kao jamstvo ponuditelji mogu dostaviti jedan od slijedećih instrumenata:

* bankovno jamstvo plativo bez prigovora na prvi poziv korisnika – KBC Split, izvornik,
* novčani polog na žiro račun žiro-račun Ministarstvo financija, Državna riznica, broj računa: IBAN: HR 12 1001 0051 8630 00160; model: 64, poziv na broj: 9725-26418-2022207, opis plaćanja: Novčani polog - jamstvo za ugovor Održavanje i nadogradnja WEB stranice + Intranet
1. **PODACI O PONUDI**
2. **Način izrade ponude**

Ponuditelj se u postupku javne nabave mora pri izradi ponuda pridržavati zahtjeva i uvjeta iz ovog Poziva. Propisani tekst uvjeta i zahtjeva iz Poziva ne smiju se mijenjati i nadopunjavati.

Ponuda mora biti izrađena u obliku naznačenom u Pozivu odnosno predaje se u izvorniku u papirnatom obliku na Obrascu ponudbenog lista i Troškovnika s opisom predmeta nabave koji su u privitku ovog Poziva. Sva prazna mjesta potrebno je ispisati neizbrisivom tintom na hrvatskom jeziku i latiničnom pismu.

Ispravci u ponudi moraju biti izrađeni na način da su vidljivi ili dokazivi (npr. brisanje ili uklanjanje slova ili otiska). Ispravci moraju uz navod datuma biti potvrđeni pravovaljanim potpisom ovlaštene osobe ponuditelja.

Ponuda u papirnatom obliku se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.

Ponuda se uvezuje na način da se onemogući naknadno vađenje ili umetanje listova odnosno mora biti uvezana u cjelinu jamstvenikom (učvršćen na zadnjoj stranici ponude ).

Stranice ponude se označavaju brojem na način da je vidljiv redni broj stranice kroz ukupan broj stranica ponude ili ukupan broj stranica ponude kroz redni broj stranice.

Ponuda se izrađuje bez naknade.

# Sadržaj ponude

Ponuda obvezno mora sadržavati:

1. popis svih sastavnih dijelova i/ili priloga ponude,
2. izvorni obrazac Ponudbenog lista, ovjeren potpisom ovlaštene osobe ponuditelja;
3. izvorni obrazac Troškovnika i Opisa, ovjeren potpisom ovlaštene osobe ponuditelja s zahtijevanim prilozima;
4. jamstvo za ozbiljnost ponude sukladno zahtjevima pod toč. 16.1. Poziva,
5. dokumenti/dokazi sukladno toč.14.2, toč. 15.2..
6. Pod B. ovjeriti zadane Tehničke specifikacije.
7. ostalo što je traženo u Dokumentaciji za nadmetanje odnosno Izjave o prihvaćanju općih i posebnih uvjeta ovjerene potpisom ovlaštene osobe ponuditelja i dokument kojim ponuditelj dokazuje da je nedvojbeno dokazuje predmetni program njegovo autorsko djelo ili Izjava Vlasnika autorskog prava kojom se gospodarskom subjektu dozvoljava održavanje računalnih programa i pristup kodu programa

# Način dostave ponude

Ponuda se dostavlja poštom preporučeno ili osobnom dostavom u pisanom obliku u zatvorenoj omotnici na adresu javnog naručitelja: Klinički bolnički centar Split, 21000 Split, Spinčićeva 1

Ured protokola, Upravna zgrada, soba br.1 Na omotnici ponude mora biti naznačeno:

* naziv i adresa naručitelja;
* naziv i adresa ponuditelja:
* naznaka „Ne otvaraj - ponuda“

 -naziv predmeta nabave: Održavanje i nadogradnja WEB stranice + Intranet

* evidencijski broj nabave: 14.1.18/2022

- Klasa: 406-01/22-01/207

# Elektronička dostava ponuda nije dopuštena.

Ponuditelj može do isteka roka za dostavu ponuda dostaviti izmjenu i/ili dopunu ponude.

Izmjena i /ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

Svaka pravodobno dostavljena ponuda upisuje se u Upisnik o zaprimanju ponuda te dobiva redni broj prema redoslijedu zaprimanja.

Ako je dostavljena izmjena i/ili dopuna ponude, ona se upisuje u upisnik o zaprimanju ponuda te dobiva redni broj prema redoslijedu zaprimanja. Ponuda se u tom slučaju smatra zaprimljenom u trenutku zaprimanja posljednje izmjene i/ili dopune ponude.

Krajnji rok za dostavu ponuda je **26.04.2022. godine do 14,00 sati**, bez obzira na način dostave.

Ponude koje budu zaprimljene nakon isteka krajnjeg roka za podnošenje ponuda smatrat će se zakašnjelim, te će se neotvorene vratiti ponuditeljima koji su ih podnijeli.

# Način određivanja cijene ponude

Cijena ponude izražava se u kunama, a piše u brojkama**.**

U cijenu ponude, bez poreza na dodanu vrijednost koji se zasebno iskazuje iza cijene ponude, moraju biti uračunati svi troškovi isporuke, montaže, puštanja u punu funkciju s edukacijom korisnika uključujući eventualne popuste.

Cijena predmeta nabave je nepromjenjiva.

# Kriterij za odabir najpovoljnije ponude

Temeljem članka 283. Zakona javni naručitelj je odredio najnižu cijenu.

**22.Uvjeti i zahtjevi koji moraju biti ispunjeni sukladno posebnim propisima ili stručnim pravilima:**

- .Budući da se radi o uslugama održavanja računalnog programa koja sukladno članku 5.stavak 2.podstavak 1. Zakona o autorskom pravu i srodnim pravima (NN broj111/21) spadaju u autorska djela ponuditelj je dužan uz ponudu priložiti dokument kojim nedvojbeno dokazuje da je predmetni program njegovo autorsko djelo.

- Kako autorsko pravo isključuje pravo drugih gospodarskih subjekata da održavaju, rade preinake, dorade te pristupaju kodu programa, za izvršenje predmeta nabave potrebna je Izjava Vlasnika autorskog prava kojom se gospodarskom subjektu dozvoljava održavanje računalnih programa i pristup kodu

**23.Jezik i pismo na kojem se izrađuje ponuda**

Ponuda zajedno sa pripadajućom dokumentacijom izrađuje se na hrvatskom jeziku i latiničnom pismu. Svi dijelovi ponude koji nisu izrađeni na stranom jeziku moraju biti prevedeni na hrvatski jezik.

U slučaju postojanja sumnje u istinitost podataka, naručitelj zadržava pravo zatražiti od ponuditelja da u primjerenom roku dostavi prijevod na hrvatski jezik izrađen i ovjeren od strane stalnog sudskog tumača za odnosni strani jezik.

**24.Rok valjanosti ponude**

Rok valjanosti ponude je 180 (stoosamdeset) dana od dana isteka roka za dostavu ponuda.

**25.Rok za donošenje Odluke o odabiru ili Odluke o poništenju**

Naručitelj na osnovi rezultata pregleda i ocjene ponuda donosi odluku u roku od 90 dana od dana isteka roka za dostavu ponuda.

Odluku o odabiru naručitelj donosi po osiguranju sredstava za financijsko izvršenje ugovora o nabavi.

**26.Datum objave na internet stranici naručitelja: 19.04.2022. godine**

**OBRAZAC PONUDBENOG LISTA**

Evidencijski broj nabave: 22.1.1./2022

Klasa: 406-01/22-01/76

**1. Javni naru**č**itelj**

Naziv: Klinički bolnički centar Split

Sjedište: Spinčićeva 1, 21000 Split

OIB: 51401063283

# 2.Opći podaci o ponuditelju

Naziv: Sjedište: OIB:

E-mail:

Tel/fax: Odgovorna osoba:

(ime, prezime i funkcija)

Osoba za kontat:

(ime, prezime i funkcija)

IBAN,banka: Ponuditelj je u sustavu PDV-a (zaokružiti) Da Ne

Adresa za dostavu pošte:

**3.Predmet nabave**

Održavanje i nadogradnja WEB stranice KBC Split+Internat

Proučili smo Poziv za dostavu ponuda te sve dokumente i podatke koje nam je Naručitelj stavio na raspolaganje, detaljno smo upoznati s predmetom nabave i s uvjetima za njeno provođenje te nudimo traženo u skladu s Troškovnikom koji se nalazi u prilogu i čini sastavni dio ponude, za cijenu kako slijedi:

Cijena ponude bez PDV-a:\_\_\_\_\_\_\_\_\_\_\_\_

PDV-a % :

Cijena ponude s PDV-om:\_\_\_\_\_\_\_\_\_\_\_\_\_\_\_\_

(Ako ponuditelj nije u sustavu PDV-a ili je predmet nabave oslobonen PDV-a, u ponudbenom listu, na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predvineno za upis iznosa PDV-a ostavlja se prazno.)

Izjavljujemo da su cijene iz ove ponude nepromjenjive i ukoliko naša ponuda bude odabrana ne mogu se izmijeniti za vrijeme valjanosti ponude/ugovora.

Ukupna cijena ponude iskazana je u apsolutnom iznosu te sadrži sve troškove i eventualne popuste.

4..Rok plaćanja iznosi 60 dana od dana zaprimanja računa pod uvjetom da je uspješno izvršena isporuka, montaža, edukacija i primopredaja opreme koja je predmeta nabave/ugovora.

5. Naše obveze prema ovoj ponudi traju -------- dana od dana isteka roka za dostavu ponuda, a koja može biti prihvaćena bilo kojeg dana prije isteka roka valjanosti ponude.

Na eventualni zahtjev Naručitelja voljni smo rok valjanosti ponude i produžiti.

Mjesto i datum

 potpis ovlaštene osobe ponudit

***B. TEHNIČKA SPECIFIKACIJA***

Predmet nabave je održavanje i nadogradnja javne web stranice i intranet rješenja Kliničkog bolničkog centra Split. Obzirom da je KBC-Split javna institucija od izrazite važnosti, a Web stranica KBC-a jedan od njenih osnovnih načina reprezentacije, od iznimne je važnosti da ne dolazi do zastoja u obavljanju bilo kojeg procesa koji se odvija na Web stranici KBC-a. Neprekinuto i kvalitetno funkcioniranje sustava vrlo je važno za poslovanje KBC-a, čime se nameće potreba za kvalitetnom podrškom.

**1. ODRŽAVANJE**

**Održavanje podrazumijeva**: Web aplikacija (stranica) KBC-a Split, Intranet te pripadajuća baza podataka

**Održavanje uključuje**:

* Čišćenje nepotrebnih logova iz baze te održavanje baze
* Optimizaciju aplikacije s ciljem što boljeg i bržeg rada
* Praćenje i implementaciju sigurnosnih zakrpi aplikativnog rješenja, baze podataka te operativnog sustava
* Proaktivna i reaktivna usluga podrške
* Izrada sigurnosnih kopija aplikacije i baze. Jedne na lokaciji naručitelja a druge na offsite lokaciji. Naručitelj osigurava opremu za backup na svojoj lokaciji.
* Nadogradnje Web-a i pluginova koje su nužni radi funkcionalnih i sigurnosnih razloga obavlja Ponuditelj i testira da li je sve uredno obavljeno.
* Osiguranje rada sustava u skladu s GDPR uredbom

**Upravljanje podrškom:**

Sve radnje vezane za održavanje sustava koje uzrokuju nedostupnost web stranice potrebno je obaviti u što kraćem i najavljenom roku:

1. Za planirane prekide koji uzrokuju nedostupnost web stranice u trajanju manje od 15 minuta potrebno je poslati obavijest odgovornoj osobi iz Službe za informatiku KBC-a Split najkasnije 24 sata prije.
2. Za planirane prekide koji uzrokuju nedostupnost web stranice dulje od 15 minuta potrebno je poslati obavijest odgovornoj osobi iz Službe za informatiku KBC-a Split najkasnije 7 dana prije.

Vrijeme i trajanje planiranih prekida koji uzrokoju nedostupnost web stranice potrebno je dogovoriti s odgovornom osobom iz Službe za informatiku KBC-a Split.

**Upravljanje incidentima:**

Incidentom se smatra svaki neplanirani događaj koji uzrokuje narušavanje performansi, djelomičan ili potpun prekid u radu sustava.

Ukoliko djelatnici Službe Informatike KBC-a ne mogu pronaći rješenje incidenta, incident se prosljeđuje Ponuditelju.

**Dostupnost usluge:**

Ponuditelj je dužan osigurati dostupnost usluge: 24 sata, 7 dana u tjednu.

Naručitelj će omogućiti Ponuditelju termine za redovito održavanje programskog rješenja. Termini za redovito održavanje su radnim danom, 3 sata, a maksimalno 2 puta tjedno. Ponuditelj u dogovoru s Naručiteljem predlaže vrijeme za radove u svrhu redovitog održavanja.

**Raspoloživost usluge:**

Raspoloživost usluge je vrijeme u kojem je Naručitelj bio u mogućnosti koristiti web stranicu sukladno funkcionalnim i drugim zahtjevima. Maksimalno vrijeme kada je web stranica neraspoloživa: dnevno 30 minuta, mjesečno 60 minuta i godišnje 12 sati.

Vremenski termini potrebni za redovito održavanje ne ulaze u vrijeme neraspoloživosti usluge.

**Upravljanje problemima:**

Problem je zajednički uzročnik jednog ili više incidenata.

Ponuditelj treba kontinuirano, sukladno metodologijama najbolje prakse, analizirati prijavljene incidente u svrhu ranog utvrđivanja problema (eskalacija incidenata u problem) te njihovog rješavanja.

**Način prijave problema ili incidenta:**

1. Odabrani ponuditelj predmetne usluge će obavljati na jedan od načina:

a. Telefonska intervencija: ova intervencija predstavlja promptno ili naknadno pružanje usluga telefonom u izravnom kontaktu ovlaštene osobe javnog naručitelja za informacijski sustav i odabranog ponuditelja

b. Udaljena mrežna intervencija: ova intervencija predstavlja pružanje usluga internetom, kroz VPN sustav Naručitelja

c. Intervencija na lokaciji Naručitelja

2. Odziv za otklanjanje kritičnih problema koji uzrokuju neraspoloživost sustava je odmah, a za sve ostale probleme najkasnije u roku 24 sati od prijave.

3. Prijava incidenata se vrši telefonom i/ili elektroničkom poštom. Incident je svaki neplanirani događaj koji uzrokuje smetnju, degradaciju ili prekid u izvršenju usluge. Izvršitelj poduzima sve moguće radnje kako bi se takvi događaji što je moguće više umanjili, predvidjeli i preventivno otklonili.

**Vremenski period održavanja:**

12 mjeseci od potpisa Ugovora

1. **NADOGRADNJE**
	1. Intranet – objava i preplata

**Osnovno**

Ova nadogradnja Web stranice sadrži informacije potrebne ponuditelju vezano za izradu stranice Ugovori koja bi se nalazila na Intranet dijelu službene Web stranice KBCa Split. Stranica Ugovori bi omogućavala djelatnicima Službe za Nabavu da na njoj objavljuju ugovore te da dodjeljuju ovlasti djelatnicima KBC-a Split kojima je potreban uvid u objavljene ugovore tako da nakon što se pretplate da mogu obavijestima na vlastitom mailu pratiti samo njima potrebne ugovore i pripadna ažuriranja.

**Potreba KBC-a za stranicom Ugovori s opcijom Pretplate**

Do sada je Služba za Nabavu prosljeđivala mailom ugovore onim djelatnicima KBCa kojima je uvid potreban. Kada nastupe izmjene nad ugovorima ili kada određeni ugovori prestanu vrijediti to je puno lakše pratiti na jednom mjestu te dobivanjem pravovremenih obavijesti na mail putem pretplate te se zbog toga kreiranje stranice Ugovori nameće kao rješenje.

**Specifikacija izrade stranice Ugovori s opcijom Pretplate**

Inicijalni popis pretplaćenih djelatnika KBCa uključuje djelatnike Službe za Nabavu, Bolničke Ljekarne, te sve djelatnike KBCa koji šalju zahtjevnice prema Ljekarni uključujući sve glavne sestre i predstojnike Klinika, pročelnike Zavoda, voditelje Odjela i Službi (nadalje KZOS).

Djelatnici Službe za Nabavu će imati ovlasti da ugovore objavljuju i ažuriraju te također da dodjeljuju i uklanjaju ovlasti nad korisnicima. Ovisno o tome da li se korisnik pretplatio na stranicu Ugovori i Služba za Nabavu je to i odobrila tada korisnik može pregledavanjem stranice Ugovori ili putem mail poruka s Weba dobivati obavijesti da li je ugovor objavljen, da li je nešto ažurirano u ugovoru ili je ugovor uklonjen s te stranice ili je prešao u Arhivu nevažećih ugovora koji su prestali vrijediti. Također ako se korisnik želi odjaviti od pretplate na stranicu Ugovori tako da mu više ne pristižu mail poruke vezano za ugovore moći će isto učiniti preko opcije za odjavu s pretplate.

Potrebno je također vezano za stranicu Ugovori odrediti i kreirati ovlasti koje će ograničavati određene korisnike da vide samo ugovore vezano za svoju specijalnost (npr. samo za svoj KZOS).

Prilikom pretplate na stranicu Ugovori korisnik je dužan unijeti sljedeće podatke : **ime, prezime, e-mail** te odabrati s liste **kategorija** onu na koje se želi pretplatiti, točnije kategoriju vezanu za stranicu Ugovori. Korisnik može biti pretplaćen da vidi ugovore sa više različitih Klinika,Zavoda,Odjela,Službi, treba omogućiti i tu opciju. Svaka Pretplata neka ide na neodređeno (npr. do 3022.). Spriječiti unos bilo kakvih drugih mail adresa osim kbsplit domene tako da u polju za unos maila zdesna stoji predefinirano @kbsplit.hr te dodati validaciju da prefiks tome moraju biti alfanumerički znakovi te da korisnik ne može unijeti specijalne znakove uz upozorenje pri takovom unosu. Kada korisnik klikne botun “Pretplati se” tada ime, prezime i korisnikov e-mail s podacima za pretplatu stiže na mail kbcnabava@kbsplit.hr uz generiranu drugu mail poruku s Weba koja istovremeno stiže na e-mail adresu korisnika sa porukom da je pretplačen na kategoriju koju je odabrao u formi za pretplatu. Uz to u mailu bi se nalazio i link na formu za odjavu sa liste.

Kada korisnik zatraži odjavu, Služba za Nabavu će trebati ručno ukloniti pripadnu ulogu pridjeljenu korisniku koja ga veže za pretplatu (ili pobrisati korisnika).

Potrebno je da ponuditelj napravi administraciju sa prikazom korisnika koji su popunili formu za pretplatu, zajedno sa odabranim pretplatama. Ta administracija bi sadržavala bazu podataka pretplatnika.

Kod objavljenog ugovora koji je tipa “article” trebamo mogućnost kao kod kategorije „Natječaja za posao“ da možemo vidjeti od kada do kada je ugovor važeći, to navesti natpisom “Na snazi:” te umjesto da oni ugovori koji su istekli idu u Arhivu potrebno je da isti se premjeste pod link "Nevažeći ugovori".

Onaj korisnik koji objavljuje ugovore mora imati mogućnost pregleda važećih i nevažećih ugovora po KZOS kriteriju dakle uvid u ugovore vezane samo za određenu Kliniku, Zavod i sl.

* 1. Web – obrada nacrta za virtualne mape

**Osnovno**

Ova nadogradnja Web stranice sadrži informacije potrebne ponuditelju vezano za obradu i čišćenje arhitektonskih planova za potrebe virtualne mape. Obrada i čišćenje se odnosi na minimiziranje prikaza nacrta koji su prikazani u sklopu segmenta Web stranice KBCa nazvanog „Virtualna mapa“ koja sadrži lokacije od važnosti pacijentima vezano za dolazak na pregled, virtualna mapa s pripadnim loakcijama se nalazi na stranici svake Klinike, Zavoda, Odjela te na linku <https://www.kbsplit.hr/za-pacijente/gdje-mi-je-pregled> koju pacijenti koriste prilikom pretraživanja lokacije pregleda.

**Potreba KBC-a za izmjenom prikaza Virtualne mape**

U slučaju prostornih izmjena u kompleksu KBCa Split na postojećim lokacijama KBC-a Split i pripadnih izmjena u nacrtima KBCa tražimo da se sve buduće izmjene na virtualnoj mapi naprave tako da nacrti koje KBC Split isporuči ponuditelju se obrade i očiste na način na koji je prikazano na slici tj. da sve buduće izmjene na virtualnoj mapi budu podrazumijevano odgovarajuće obrađene I očišćene prije postavljanja na službenu Web stranicu KBCa.

**Specifikacija obrade nacrta Virtualne mape**

Rješenje koje tražimo je obrada (pojednostavljenje) korištenih arhitektonskih planova i da se od njih napravi pojednostavljena verzije dostatne za funkcionalnost virtualne mape. Primjer onoga što tražimo od ponuditelja je slika obrađene i očišćene etaže prvog kata Poliklinike na lokaciji Križine. *Slika 1.* Prikazuje sadašnji prikaz a *Slika 2.* obrađeni prikaz :



*Slika 1.* Sadašnji prikaz



*Slika 2.* Obrađeni prikaz

Na pojednostavljenim prikazima treba biti ucrtano/označeno sljedeće:

1. Podebljanom crnom linijom - rubovi zgrada

2. Sivom ili svijetlo plavom bojom – neprohodni dio (zidovi i prostor između zidova)

3. Bijelom bojom – prolazi (hodnici)

4. Zelenom bojom (ili nekom drugom – po dogovoru) sa ucrtanim crticama – stubišta

5. Plavom bojom (ili nekom drugom – po dogovoru) - liftovi

6. Crvenom bojom - markeri sa lokacijama šaltera

7. Crnom bojom i piktogramom bi se naznačila samo nužna vrata (po dogovoru)

**Popis arhitektonskih planova za obradu :**

|  |  |  |
| --- | --- | --- |
| **Firule** | **Glavna zgrada** | Glavna zgrada - Nisko prizemlje |
|  |  | Glavna zgrada - Prizemlje |
|  |  | Glavna zgrada - Podrum |
|  |  | Glavna zgrada - 1. kat |
|  |  | Glavna zgrada - 2. kat |
|  |  | Glavna zgrada - 3. kat |
|  |  | Glavna zgrada - 4. kat |
|  | **Onkologija** | Onkologija - Prizemlje |
|  | **Patologija** | Patologija - Prizemlje |
|  | **Plućno** | Plućno - Prizemlje |
|  |  | Plućno – 1. kat |
|  |  | Plućno – 2. kat |
|  | **Rodilište** | Klinika za ženske bolesti - Prizemlje |
|  |  | Rodilište - 1. kat |
| **Križine** | **Glavna** | Dnevna poliklinika - Gornji podrum |
|  |  | Dnevna poliklinika - Prizemlje |
|  |  | Dnevna poliklinika - 1. Kat |
|  |  | Dnevna poliklinika - 2. Kat |
|  | **Stacionar** | Stacionar - Gornji podrum |
|  |  | Stacionar - Prizemlje |
|  |  | Stacionar 1 |
|  |  | Stacionar 2 |
|  |  | Stacionar 3 |
|  |  | Stacionar 4 |
|  |  | Stacionar 5 |
|  |  | Stacionar 6 |
|  | **Zapadna** | Zapadni objekt - Prizemlje |
|  |  | Zapadni objekt - 1. Kat |
|  |  | Zapadni objekt - 2. Kat |
|  | **Zarazno** | Zarazno - Prizemlje |
| **Zagvozd** |  | Prizemlje |
|  |   | Kat |

* 1. Web – administracija kataloga pretraga

**Osnovno**

Ova nadogradnja Web stranice sadrži informacije potrebne ponuditelju vezano za proširenje web aplikacije Katalog pretraga koja je segmet službene stranice KBC-a Split i nalazi se kao podlink stranice Zavoda za medicinsko laboratorijsku dijagnostiku.

Katalog pretraga sadrži popis pretraga koji vrši Zavod za medicinsko laboratorijsku dijagnostiku.

**Potreba KBC-a Split za nadogradnjom “Kataloga pretraga”**

Proširenje web aplikacije Kataloga pretraga predstavlja proširenje aplikacije na administrativno sučelje kojim bi se osigurala funkcionalnost administracije za unos, uređivanja i mogućnost tzv. Soft Delete-a čime se zapis uklanja iz prikaza u aplikaciji ali ostaje u bazi zbog potencijalnih referenci, ali i vraćanja pobrisanih podataka (Undo).

Uz postojeće stranice koje prikazuju na javnom dijelu portala KBC Split podatke Kataloga pretraga, aplikacija bi se u sklopu ovog projekta proširila na dodatne stranice administracije koje bi omogućile unos i uređivanje i tzv. Soft Delete podataka Kataloga.

**Specifikacija Administrativnog sučelja Kataloga pretraga**

Stranice administracije kataloga pretraga:

- Pretrage

- Grupe pretraga

- Spremnici

- Upute

- Poglavlja uputa

Kao podatkovna osnova bi se koristila struktura MS SQL baze :



Stranicama administracije kataloga pretraga bi se pristupalo kroz web sučelje DNN CMS aplikacije sa korisničkim računom koji bi imao adekvatne korisničke ovlasti.

**Unos i uređivanje pretraga**

Stranica administracije **Pretrage** se sastoji od forme za unos podataka u tablicu TESTS. Pri tome je svakom zapisu pretrage nužno dodijeliti po jedan zapis iz vezanih tablica:

* GROUPS
* VACUTAINERS
* INSTRUCTIONS



Uneseni podaci pretraga bi se prikazali tablično uz mogućnost uređivanja podataka po kolonama i brisanja podataka o pretrazi po redovima.

Podaci u tablici sa popisom pretraga se trebaju moći filtrirati po grupi pretraga.

Stranica administracije **Grupe pretraga** se sastoji od forme unosa podataka u tablicu GROUPS.



Uneseni podaci grupa pretraga bi se prikazali tablično uz mogućnost uređivanja podataka po kolonama i brisanja podataka o grupi po redovima.

Stranica administracije **Spremnici** se sastoji od forme unosa podataka u tablicu VACUTAINERS.



Uneseni podaci spremnika bi se prikazali tablično uz mogućnost uređivanja podataka po kolonama i brisanja podataka o grupi po redovima. Slike pojedinog spremnika je potrebno u binarnom obliku spremiti u bazu podataka.

Stranica administracije **Upute** se sastoji od forme unosa podataka u tablicu INSTRUCTIONS. Pri tome je svakom zapisu upute nužno dodijeliti po jedan zapis iz vezane tablice CHAPTERS



Uneseni podaci uputa bi se prikazali tablično uz mogućnost uređivanja podataka po kolonama i brisanja podataka o grupi po redovima. Također je potrebno razviti mogućnost dodjele poglavlja svakoj uputi koja se unese.

Stranica administracije **Poglavlja uputa** se sastoji od forme unosa podataka u tablicu CHAPTERS



Osigurati mogućnost ispisa za korisničku ulogu administratora Kataloga ali i za javne posjetitelje Weba pri pregledavanju Kataloga.

Uneseni podaci spremnika bi se prikazali tablično uz mogućnost uređivanja podataka po kolonama i brisanja podataka o grupi po redovima.

Potrebno je kreirati stranice administracije kataloga pretraga:

- Pretrage

- Grupe pretraga

- Spremnici

- Upute

- Poglavlja uputa

Na osnovi razvijenih tablica sa ranije navedenim funkcionalnostima uređivanja podataka, potrebno je oblikovati stranice administracije u skladu sa izgledom službene stranice KBC Split.

* 1. Web – prikaz liste čekanja

**Osnovno**

Ova nadogradnja Web stranice predstavlja listu čekanja za pacijente koja će služiti za prikaz poretka čekanja pacijentu koji je na listi čekanja tj. nije još dobio termin svog pregleda. S obzirom da pacijenti koji će na ovoj novoj listi čekanja unijeti svoj broj s narudžbenice za termin pregleda (JIN tj. jedinstveni identifikator narudžbe, nadalje JIN ) nemaju definiran termin pregleda tj, dan i točno vrijeme pregleda to znači da će nova forma liste čekanja prikazati njihovu poziciju u redu čekanja na slobodan termin pregleda (posebno važno za kirurške zahvate).

**Specifikacija nove liste čekanja**

Uvid u sve pacijente naručene na pregled ili dijagnostički postupak imamo kroz datoteku koja se iz Bolničkog informacijskog sustava (nadalje BIS-a) izvozi na određenu mrežnu lokaciju periodički nekoliko puta dnevno te svakim novim izvozom pruža aktualni uvid u sve naručene pacijente na pregled koji imaju dodijeljen datum prijema ali i one koji nemaju dodijeljen datum prijema.

Na osnovi podataka iz izvezene datoteke iz BIS-a imamo uvid u podatke o pregledima koji nemaju definiran datum prijema, npr. :

<pacijent id="XXYYYYYY" datumupisa="24.09.2021." **datumprijema=""** kontrola="" brojpotvrde="JIN broj pacijenta s narudžbenice na pregled"/>

Potrebno je u Web stranicu KBC-a Split uvesti sve takve pacijente koji nemaju ispunjen podatak o datumu prijema.

Na osnovi uvezenih podataka potrebno je obuhvatiti sve zapise iz zadnjeg izvoza spomenute datoteke iz BIS-a za pacijente kojima je datumprijema="" i sortirati ih po:

1. datumupisa padajući (najnoviji ka najstarijem)
2. poretku u izvezenoj datoteci iz BIS-a (najmanji prema najvećem broju poretka) – ovo je nužno koristiti jer datumi iz BIS-a koji su vezani za pacijente imaju format GGGG-MM-DD tj. nemaju oznaku sata, minute i sekunde koja bi ih jednoznačno definirala pa su svi unutar istoga dana jednaki. Korištenjem broja poretka u izvezenoj datoteci iz BIS-a možemo dobiti redoslijed upisa pacijenta u listu čekanja.

Kada korisnik unese JIN u formu za unos, aplikacija za Novu listu čekanja treba pronaći korisnika u listi čekanja. Potrebno je da se ispiše tablica s podacima pacijenta koji je na čekanju za termin na sličan način kao za postojeću Listu čekanja (<https://www.kbsplit.hr/za-pacijente/liste-cekanja>) s tim da ova Nova lista čekanja neće imati kolonu Datum prijema a prva kolona će biti redni broj. Posjetitelj koji je unio svoj JIN treba moći vidjeti 10 pregleda prije sebe i 10 iza sebe.

Mjesto i datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ..................……………………………..

 potpis ovlaštene osobe ponuditelj

**C.TROŠKOVNIK**

|  |  |  |  |  |  |
| --- | --- | --- | --- | --- | --- |
| Redbro**j** | Opis stavke | Jedinicamjere | Količina  | Jedinična cijena KN bez PDV-a | Ukupna cijena KN bez PDV-a |
|  1. |  2. |  3. | 4. |  5. |  6.=3. x 5. |
|  1. | **Usluge održavanja** (sukladno B. TEHNIČKA SPECIFIKACIJA, točka 1. ODRŽAVANJE)  | Mjesec | 12 |  |  |
| 2. | **Usluga nadogradnje**(sukladno B. TEHNIČKA SPECIFIKACIJA, točka 2.1. Intranet – objava i preplata ) | kom | 1 |  |  |
| 3. | **Usluga nadogradnje**(sukladno B. TEHNIČKA SPECIFIKACIJA, točka 2.2. Web – obrada nacrta za virtualne mape) | kom | 1 |  |  |
| 4. | **Usluga nadogradnje**(sukladno B. TEHNIČKA SPECIFIKACIJA, točka 2.3. Web – administracija kataloga pretraga) | kom | 1 |  |  |
| 5. | **Usluga nadogradnje**(sukladno B. TEHNIČKA SPECIFIKACIJA, točka 2.4. Web – prikaz liste čekanja) | kom | 1 |  |  |
|  |  UKUPNO KN :........................................................... PDV 25% ............................................................. SVEUKUPNO KN ............................................................ |

U cijenu su uračunati svi troškovi i popusti.

Cijena je nepromjenjiva za vrijeme važenja Ugovora o javnoj nabavi.

Količina predmeta nabave iz rubrike 4.ovog Troškovnika određena je u Tehničkim specifikacijama predmeta nabave koje su u prilogu pod B. poziva na dostavu ponuda.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto i datum

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Potpis ovlaštene osobe ponuditelja

**D. IZJAVA O PRIHVAĆANJU OPĆIH I POSEBNIH UVJETA**

Izjavljujemo da smo razumjeli sve uvjete i odredbe iz dokumentacije za nadmetanje da ih prihvaćamo i da ćemo izvršiti predmet nabave u skladu s tim odredbama i za cijene koje smo naveli u ponudi.

 ..................……………………………..

 potpis ovlaštene osobe ponuditelja

Izjavljujemo da ćemo u roku iz zahtjeva Javnog naručitelja dostaviti pismeno objašnjenje i analizu svoje ponude radi otklanjanja eventualnih sumnji u mogućnost izvršenja ugovora.

 ..................……………………………..

 potpis ovlaštene osobe ponuditelja

Izjavljujemo da ćemo u zakonskom roku pismeno izvijestiti Javnog naručitelja o prihvaćanju ili neprihvaćanju ispravka ponude nakon utvrđene računske pogreške.

 .......................................................

 potpis ovlaštene osobe ponuditelja

Izjavljujemo da ćemo predmet nabave izvršavati prema važećim propisima Republike Hrvatske koji reguliraju predmet nabave,pravilima struke i uobičajenim standardima.

 ..................……………………………..

 potpis ovlaštene osobe ponuditelja

Izjavljujemo da ćemo u slučaju da naša ponuda bude odabrana javnom naručitelju u roku od 8(osam) dana po potpisu ugovora o javnoj nabavi dostaviti bankovno jamstvo za uredno ispunjenje ugovora na iznos 10 % od ukupno ugovorene cijene (uključujući PDV) sukladno sklopljenom ugovoru i rokom važenja sve dok traju ugovorne obveze.

 ..................……………………………..

 potpis ovlaštene osobe ponuditelja